Vitne jaktet voldtektsmistenkt
Politiet fikk inn melding om skrik og rop fra området Dronningens gate i Trondheim sentrum klokken 22.47 lørdag kveld, ifølge Adresseavisen. Et vitne på stedet mente det så ut som et voldtektsforsøk, og tok opp jakten på gjerningsmannen som stakk fra stedet. Kort tid etter kunne politiet pågripe mannen. Den fornærmede kvinnen ble i løpet av natten sendt til undersøkelser på voldtektsmottaket ved St. Olavs hospital. På Twitter takket politiet de observante vitnene som meldte ifra om hendelsen, og som med det sørget for at mannen ble pågrepet. - Vi vil foreta et formelt avhør av fornærmede og mistenkte i løpet av søndag, sier operasjonsleder Wiktor Pedersen i Sør-Trøndelag politidistrikt til NTB.
Et voldtektsforsøk i Midtbyen i Trondheim sentrum lørdag kveld ble stanset av et vitne på stedet. Den mistenkte skal avhøres i løpet av søndag.